《秋》
唐代·佚名

自从去岁别流沙，独恨今秋归望赊。将谓西南穷地角，谁言东北到天涯。

山河远近多穹帐，戎俗迢观少物华。六月尚闻飞雪片，三春岂见有烟花。

凌晨倏闪奔雷电，薄暮斯须敛霁霞。傍对崇山形屹屹，前临巨壑势呀呀。

昨来羁思忧如捣，即日愁肠乱似麻。为客已遭迍否事，不知何计得还家。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。